Iosephus Conte
Iosephus Conte Res apud Vicidata repertae: Nativitas: 8 Augusti 1964; Vulturaria Patria: Italia Nomen nativum: Giuseppe Conte Iosephus, italice Giuseppe Conte (Vulturariae Apulae die 8 Augusti 1964 natus) est iuris publici eruditus et politicus Italiae. Alumnus est studii urbis Romae. Alias universitates haud paucas se brevius frequentavisse praetendit. Lector meruit apud tertiam Urbis Romae universitatem universitatesque Sassaritanam et Florentinam ubi anno 2003 professor factus est. Opera nonnulla scripsit de coniunctione rerum iuridicarum politicarumque. Membrum fuit consilii iustitiae administrativae a die 18 Septembris 2013 usque ad 27 Februarii 2018, quo die inter ministros futuros nominatus est iuxta Motum V stellarum. Qua factione una cum Foedere septentrionali victrice in comitiis, Iosephus Conte in officium primi ministri die 21 Maii 2018 propositus, die 1 Iunii eiusdem anni inauguratus est. Officium suum die 13 Februarii 2021 finit; Marius Draghi eo successor electus est.